Vallensbæk Stationstorv

\* et godt og trygt sted at bo 04-12-2024

**Referat fra afdelingsbestyrelsesmøde nr. 38**

**Tirsdag den 26. november 2024 kl. 16,15 – 17.30 i fælleslokalet.**

**Referat: Peder**

--------------------------------------------------------------------------------------------------------------------------------------

**F: Godkendelse af referat fra sidste møde.**

**Der er ikke fremkommet bemærkninger til referatet fra møde nr. 37 den 2. oktober 2024.**

**Referatet er dermed godkendt og bliver underskrevet af formanden.**

**F: Orientering fra formanden og emner til drøftelse:**

**Peder orienterede om, at der endnu ikke er ansat ny medarbejder til Ejendomskontoret for Højstrupparken og Stationstorvet. Indtil videre klares opgaverne af Jan og Anette med støtte fra de andre afdelinger. Det fungerer tilfredsstillende. Anette og Jan laver et godt stykke arbejde.**

**Og Jørgen og Jørgen klarer mange opgaver på Stationstorvet.**

**Der er lavet aftale om snerydning. Det er samme firma, som vi havde for nogle år siden.**

**Så alt i alt fungerer det meget tilfredsstillende for Stationstorvet.**

**Emner fra Organisationsbestyrelsens møde den 21. oktober**

|  |
| --- |
| **Vi var kort omkring nogle af emnerne fra mødet, fx blev afdelingernes budgetter for 2025 godkendt på mødet. Vores huslejestigning er 3,54%, Højstrupparken 2,29%, Rosenlunden 2,78% og Firkløverparken 0,95%.**  **Der blev bevilget tilskud til sommerophold, som annonceres i løbet af foråret.**  **Referat fra mødet i Organisationsbestyrelsen kan læses på Vallensbækboligselskab.dk** |

**Status det endelige byggeregnskab dateret den 1. april 2024 med en samlet anskaffelsessum på 125.522.456 kr. svarende til det oprindelige regnskab – altså ingen afvigelser.**

**Der er nu kommet redegørelse for beløb ca. kr. 1.2 mio, som vi har fra byggeregnskabet.**

|  |
| --- |
| **Ifølge denne redegørelse bliver kr. 1.220.513 posteret på vores konto for planlagt og periodisk vedligeholdelse i 2024, som herefter udgør ca. kr. 2.500.000** |

**Status genudlejningen af boligerne i Stationstorvet efter fordelingen 3/6 til aldersgruppen 50-69 år, 2/6 til aldersgruppen 70-79 år og 1/6 til aldersgruppen +80 år.**

|  |
| --- |
| **Vi har endnu ikke modtaget grønt lys for, at KAB, udlejningen har skrevet til alle på vente- og interesselisterne om den nye praksis.**  **Straks i det nye år forventer vi at skulle i gang med at holde orienteringsmøder, så vi kan få flere løftet op fra interesselisten til ventelisten.** |

**Fælleslokalet efter den 1. februar – vi skal lave et forslag til plan for opgaver.**

|  |
| --- |
| **Som vi tidligere har orienteret om, så ønsker Marianne at blive løst fra hendes opgaver med udlejning og vedligehold samt indkøb og opsyn med fælleslokalet.**  **Gert og Peder fik til opgave at lave et forslag til den fremtidige drift af fælleslokalet og hvordan brugerne skal medvirke hertil.** |

**Status regnskab 2024 – opfølgning efter 3. kvartal.**

|  |
| --- |
| **Umiddelbart ser regnskabet flot ud efter 3. kvartal. Hvis den udvikling holder, slutter vi regnskabet med et overskud.** |

**Status på målinger indeklima.**

|  |
| --- |
| **Projektet har lidt under, at vi p.t. ikke har en driftsleder til at følge op. Efter mødet har vi fået nogle rapporter fra energikonsulenten i KAB. Dem skal vi nu have læst grundigt og forklaret.**  **Vi satser på, at det kan blive på vores afdelingsbestyrelsesmøde i januar.** |

**Parkering – der er en del sager, hvor beboere har fået en kontrolafgift for bagatelagtig ”fejlparkering” – vi har taget emnet op med Parkzone.**

|  |
| --- |
| **Efter vores møde er der endelig sket en positiv udvikling i sagen. Orientering herom i mail den 5.** |

**Orientering fra dialogmøde den 13. november/ Flemming og Jan deltager**

|  |
| --- |
| **Flemming og Jan deltog i mødet, hvor borgmesteren orienterede om planer for Vallensbæk Kommune. Dagsorden for mødet kan du se på Seniorparken.dk og et par brochurer, hvor der er lidt mere forklaring, bliver lagt frem i fælleslokalet efter julefesten.** |

**Emner til møde med Katja og Helle fra Organisationsbestyrelsen den 12.12 kl. 16.30**

|  |
| --- |
| **Afdelingsbestyrelsen har inviteret formandskabet for Organisationsbestyrelsen til en snak om genudlejning, drift af ejendomskontoret, nutid og fremtid seniorbofælleskabet og andet.** |

**Aktuelle punkter sendt til formanden**

**Ingen**

**F: Eventuelt**

|  |
| --- |
| **Ejerforeningen skifter administrator og der er kommet en ny kontaktperson. Det er ikke meget vi hører fra dem i det daglige.**  **Bente Egaa arrangerer møde med politiet om svindel. Det bliver den 10. februar. Invitation kommer i starten af det nye år.** |

**Julebelysning - lidt forsinket i år, men snart bliver lysene tændt.**

**Telefonliste – der er ikke beboere, som har meldt om nyt nummer eller ønsket at blive slettet af sikkerhedshensyn. Når ny lejer i 3C, 1.4 er på plads bliver listen genoptrykt og omdelt. Pas godt på listen.**

**Ny fotooversigt bliver også efterspurgt.**

**F: Næste møde**

**Onsdag den 15. januar kl. 16,15**

**Derudover foreløbig plan om møder i uge 10, 19, 23, 32,36,40 og 48**

**Kalender 2025**

**Torsdag 06. februar 17.00 Organisationsbestyrelsesmøde Peder**

**Onsdag 23. april 17.00 Organisationsbestyrelsesmøde Peder**

**xx. maj Budgetmøde 2026 Afd. bestyrelsen**

**Onsdag 28. maj 17.00 Repræsentantskabsmøde Gert og Peder**

**xx. august Formøde afdelingsmøde Afd. bestyrelsen**

**Onsdag 17. september 17.00 AFDELINGSMØDE Stationstorvet**

**Mandag 22. september 17.00 Organisationsbestyrelsesmøde Peder**

**Tirsdag 04. november 17.00 Organisationsbestyrelsesmøde Peder**

**Tirsdag 02. december 17.00 Organisationsbestyrelsesmøde Peder**

**Ferie**

**03-02 - 23-02 Peder**

**Ret til ændringer forbeholdes.**

**Vallensbæk Stationstorv**

**Peder**